C 65/7

Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2020/C 65/06)

Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu

PAZIŅOJUMS PAR STANDARTA GROZĪJUMA APSTIPRINĀŠANU

“Côtes du Rhône”

PDO-FR-A0325-AM03

Paziņojuma datums: 2019. gada 25. novembris

APSTIPRINĀTĀ GROZĪJUMA APRAKSTS UN PAMATOJUMS

1. vīndārzā izmantotās vīnogu šķirnes

Ir grozīta ar ACVN “Côtes du Rhône” apzīmētā produkta specifikācijas V daļa (Vīndārzā izmantotās vīnogu šķirnes), lai tajā iekļautu šķirnes “Couston N” un “Caladoc N”, kas sarkanvīnu un sārtvīnu ražošanā ir sekundāras šķirnes, kuru īpatsvars nedrīkst pārsniegt 10 % no visām vīndārzā audzētajām vīnogu šķirnēm.

Šīs vīnogu šķirnes tiek iekļautas pēc 10 gadus ilgajām vīndārzā veiktajām eksperimentālajām darbībām, kurās šīs šķirnes tika salīdzinātas ar divām “Côtes du Rhône” galvenajām blakusškirnēm – “Carignan N” un “Cinsault N”. Produkta “Côtes du Rhône” ražošanā šīs jaunās šķirnes sāka izmantot tādēļ, lai saglabātu produkta būtiskās īpašības un tipiskumu, kas saistīts ar vietējo kolorītu. Šīm šķirnēm izturības ziņā ir vērā ņemamas priekšrocības – tās ir izturīgas pret ūdenstrūkuma radītu stresu un pret sausumu.

Ir papildināta vienotā dokumenta daļa “Sekundāras vīna vīnogu šķirnes”, ierakstot tajā ierakstītas šķirnes “Couston N” un “Caladoc N”.

2. Tiešās apkaimes apgabals

Ir papildināts specifikācijas IV daļas 3. punkts, tiešās apkaimes apgabala plānā, iekļaujot Drôme, Gard, Isère un Vaucluse departamenta pašvaldības. Tās pievienotas tādēļ, lai varētu ņemt vērā to teritorijā piekopto vīndarības praksi. Šo pašvaldību pievienošana ļauj saiknes aprakstā saglabāt informāciju par vietējo sabiedrību, tajā pašā laikā saglabājot tiešās apkaimes apgabala teritoriālo nepārtrauktību.

Attiecīgajā sarakstā iekļautas šādas pašvaldības: Drôme departamenta Chamaret, Chantemerle-les-Grignan, Clansayes, Montaulieu, Saint Donat sur l’Herbasse, Valaurie pašvaldība;

Gard departamenta Argilliers, Beaucaire, Bellegarde, Collias pašvaldība;

Isère departamenta Les Côtes d’Arey pašvaldība;

Vaucluse departamenta Bédoin, Blauvac, Brantes, Crillon-le-Brave, Flassan, Malemort-du-Comtat, Méthamis, Modène, Mormoiron, Saint-Pierre-de-Vassols, Savoillan, Villes-sur-Auzon pašvaldība.

Ir atjaunināta specifikācijas daļa “Papildu nosacījumi”.

VIENOTAIS DOKUMENTS

1. Produkta nosaukums

Côtes du Rhône

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

4. Vīna vai vīnu apraksts

Nedzirkstoši sausie vīni (fermentējamo cukuru saturs nepārsniedz 4 g/l).

Sarkanvīni ir augļaini, dāsni, ar īpaši spilgtu krāsu un uzglabāšanas ilgumu, kas ir dažāds atkarībā no augsnes tipa un šķirņu sajaukuma, kuru ražotājs ir noteicis, pamatojoties uz savu zinātību.

Sārtvīniem piemīt augļu vai ziedu aromātu nianses. Atsevišķās nozarēs tie ir ļoti drīzi iemantojuši labu slavu.

Baltvīniem piemīt ziedu aromāts un piesātināta garša, kuru reizumis papildina svešzemju augļiem raksturīgās notis.

Spirta dabiskā minimālā tilpumkoncentrācija ir 10,5 %.

Pēc bagātināšanas spirta kopējā tilpumkoncentrācija vīnos nepārsniedz 13 %.

Sarkanvīni: ābolskābes saturs ir <= 0,4 g/l.

Pārējie rādītāji ir saskaņā ar spēkā esošajiem tiesību aktu noteikumiem.

Vispārīgie analītiskie parametri Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos uz litru) 16,33 Maksimālais kopējais sēra dioksīda saturs (miligramos uz litru)

5. Vīndarības metodes

a. Galvenās vīndarības metodes

Īpašās vīndarības metodes

Rindstarpu platums un atstatums starp vīnkokiem

Audzēšanas prakse

Rindstarpu platums nedrīkst pārsniegt 2,5 metrus. Katram vīnkokam ir ne vairāk par 2,5 kvadrātmetriem platības. Atstatums starp vienas un tās pašas rindas vīnkokiem ir 0,8–1,25 metri.

Vīnkoku vainaga veidošana

Audzēšanas prakse

Vīnkokus apgriež, katram vīnkokam atstājot ne vairāk par 6 augļzariem. Katram augļzaram ir ne vairāk par 2 vīnstīgu pumpuriem. Kordona veidošanai ir atvēlēti ne vairāk kā 2 gadi: šajā periodā vīnkoku vainagus veido tā, kā veido šķirnes “Viognier B” vīnkokus.

Šķirnes “Viognier B” vīnkokiem var veidot vai nu vienu garu stumbru ar ne vairāk par 8 vīnstīgu pumpuriem un ar 1 vai 2 augļzariem, katram no tiem atstājot ne vairāk par 2 vīnstīgu pumpuriem, vai arī divus garus stumbrus tā, lai uz katra stumbra būtu ne vairāk par 6 vīnstīgu pumpuriem un ar 1 vai 2 augļzariem ar ne vairāk par 2 vīnstīgu pumpuriem.

Apūdeņošana

Audzēšanas prakse

Apūdeņošana var tikt atļauta.

Reģiona zemēs [terroir] piekopj tikai tādu praksi, kuras pamatmērķis ir saudzēt fizisko un bioloģisko vidi un saglabāt tās īpašības.

Audzēšanas prakse

Plastmasas pārseguma izmantošana ir aizliegta.

Ar kontrolēto cilmes vietas nosaukumu apzīmētā produkta ražošanai paredzētajos zemesgabalos ir aizliegts būtiski ietekmēt reljefa morfoloģiju un dabisko augsnes horizontu secību.

Vīna bagātināšana

Īpašā vīndarības metode

Sarkanvīnu bagātināšanai ir atļauts izmantot iztvaicēšanas paņēmienus, un maksimālais koncentrācijas līmenis ir 10 %.

Sārtvīnu gatavošanai vīndaris drīkst lietot enoloģisko ogli, taču to drīkst darīt tikai attiecībā uz presētu vīnogu misu un tādā apmērā, kas nepārsniedz 20 % no kopējā vīnā pārraudzētā apjoma, ko attiecīgais vīndaris saražojis no attiecīgās ražas.

b. Maksimālās ražas

60 hektolitri no hektāra

6. Noteiktais ģeogrāfiskais apgabals

Vīnogu novākšana, vinifikācija un vīna gatavošana tiek veikta šāda skaita pašvaldību teritorijā:

— Ardèche departamentā: 31 pašvaldībā;

— Drôme departamentā: 29 pašvaldībās;

— Gard departamentā: 54 pašvaldībās;

— Loire departamentā: 5 pašvaldībās;

— Rhône departamentā: 4 pašvaldībās;

— Vaucluse departamentā: 48 pašvaldībās.

Ar pašvaldību sarakstu var iepazīties ACVN specifikācijā.

7. Galvenās vīna vīnogu šķirnes

“Piquepoul blanc B”

“Syrah N” – “Shiraz”

“Ugni blanc B”

“Mourvèdre N” – “Monastrell”

“Viognier B”

“Roussanne B”

“Clairette B”

“Grenache blanc B”

“Grenache N”

“Marsanne B”

“Bourboulenc B” – “Doucillon blanc”

8. Vīna vai vīnu apraksts

Vīndārzs plešas gar Ronas upes ieleju [Sillon rhodanien]. Vietējo klimatu ietekmē sausais ziemeļvējš mistrāls, kas pasargā vīnogulājus no kriptogāmisko slimību izraisītiem bojājumiem un nodrošina lielu saules gaismas daudzumu un optimālu nokrišņu daudzumu. Klimats palīdz iegūt augļainus un dāsnus sarkanvīnus ar īpaši spilgtu krāsu un uzglabāšanas ilgumu, kas mainās atkarībā no augsnes tipa un šķirņu sajaukuma, sārtvīnus, kuriem piemīt augļu un dažkārt ziedu aromātu nianses, baltvīnus ar ziedu aromātu un piesātinātu gāršu, kuru reizumis papildina svešzemju augļiem raksturīgās notis. Vairāki faktori kopā – ražotāju zinātība, vietējo zemju [terroir] īpatnības un vietējais klimats – piešķir vīnam “Côtes du Rhône” savdabīgumu un labu reputāciju.

9. Citi būtiski papildu nosacījumi (fasēšana, marķēšana, citas prasības)

Papildu ģeogrāfiskais nosaukums

Tiesiskais regulējums:

valsts tiesību akti

Papildu nosacījuma veids:

papildu noteikumi attiecībā uz marķēšanu

Nosacījuma apraksts

Aizsargāto nosaukumu drīkst papildināt ar norādi “primeur” [agrīnais] vai “nouveau” [jaunais], ja sarkanvīns un sārtvīns atbilst nosacījumiem, kas šajā specifikācijā paredzēti minētajai norādei.

Vīnus, uz kuriem attiecas norāde “primeur” vai “nouveau”, obligāti noformē ar norādi par ražas gadu.

Lielāka ģeogrāfiskā vienība

Tiesiskais regulējums:

valsts tiesību akti

Papildu nosacījuma veids:

papildu noteikumi attiecībā uz marķēšanu

Nosacījuma apraksts

Ar šo nosaukumu apzīmēto vīnu marķējumā drīkst norādīt lielākās ģeogrāfiskās vienības nosaukumu “Vignobles de la Vallée du Rhône”, ievērojot nosacījumus, kuri norādīti vienošanās dokumentā, kas parakstīts starp attiecīgajām dažādajām aizsardzības un pārvaldības struktūrām.

Tiešās apkaimes apgabals

Tiesiskais regulējums:

valsts tiesību akti

Papildu nosacījuma veids:

atkāpe par ražošanu noteiktajā ģeogrāfiskajā apgabalā

Nosacījuma apraksts

Tiešās apkaimes apgabalu, kas noteikts ar atkāpi vīnu vinifikācijai un gatavošanai, veido šādu pašvaldību teritorija:

— Ardèche departamentā: Alboussière, Arlebosc, Baix, Beauchastel, Bidon, Boffres, Bogy, Champis, Charmes-sur-Rhône, Cheminas, Colombier-le-Cardinal, Eclassan, Etables, Flaviac, Gilhac-et-Bruzac, Gras, Labastide-de-Virac, Peaugres, Plats, Le Pouzin, Quintenas, Rompon, Saint-Barthélemy-le-Plain, Saint-Cierge-la-Serre, Saint-Cyr, Saint-Georges-les-Bains, Saint-Laurent-du-Pape, Saint-Montan, Saint-Remèze, Saint-Romain-d’Ay, Saint-Romain-de-Lerps, Saint-Symphorien-sous-Chomérac, Saint-Vincent-de-Durfort, Savas, Soyons, Thorrenc, Vernosc-lès-Annonay, Vinzieux, La Voulte;

— Isère departamentā: Chonas-l’Amballan, Le-Péage-de-Roussillon, Reventin-Vaugris, Les Roches-de-Condrieu, Sablons, Saint-Alban-du-Rhône, Saint-Clair-du-Rhône, Saint-Maurice-l’Exil, Salaise-sur-Sanne, Seyssuel, Vienne;

— Loire departamentā: Bessey, La Chapelle-Villars, Chuyer, Lupe, Maclas, Pélussin, Roisey, Saint-Romain-en-Jarez;

— Rhône departamentā: Les Haies, Loire-sur-Rhône, Longes, Sainte-Colombe, Saint-Romain-en-Gal;

— Vaucluse departamentā: Althen-des-Paluds, Aubignan, Le Barroux, Beaumont-du-Ventoux, Caderousse, Caromb, Carpentras, Cavaillon, Le Crestet, Entraigues-sur-la-Sorgue, Entrechaux, Lamotte-du-Rhône, Lapalud, Loriol-du-Comtat, Malaucène, Mazan, Monteux, Pernes-lès-Fontaines, Le Pontet, Saint-Hippolyte-le-Graveyron, Saint-Léger-du-Ventoux, Le Thor ;

— Drôme departamentā: Albon, Aleyrac, Allex, Ambonil, Andancette, Aubres, La Baume-de-Transit, Beausemblant, Benivay-Ollon, Bourg-lès-Valence, Chamaret, Chantemerle-les-Blés, Chantemerle-les-Grignan, Châteauneuf-de-Bordette, Châteauneuf-sur-Isère, Chavannes, Clansayes, Clérieux, Colonzelle, Condorcet, Donzère, Etoile-sur-Rhône, La Garde-Adhémar, Grane, Granges-les-Beaumont, Les Granges-Gontardes, Grignan, Laveyron, Loriol-sur-Drôme, Montjoux, Montoison, Montaulieu, Montségur-sur-Lauzon, La Motte-de-Galaure, La Penne-sur-l’Ouvèze, Pierrelatte, Pierrelongue, Le Poët-Laval, Les Pilles, Ponsas, Propiac, Roche-Saint-Secret-Beconne, Roussas, Saint-Barthélemy-de-Vals, Saint Donat sur l’Herbasse, Saint-Gervais-sur-Roubion, Saint-Paul-Trois-Châteaux, Saint-Rambert-d’Albon, Saint-Restitut, Saint-Uze, Saint-Vallier, Salles-sous-Bois, Solérieux, Teyssières, Triors, Valaurie, Valence, Veaunes;

— Gard departamentā: Les Angles, Argilliers, La Bastide-d’Engras, Beaucaire, Bellegarde, La Capelle-et-Masmolène, Collias, Flaux, Le Garn, Goudargues, Issirac, Jonquières-Saint-Vincent, Meynes, Montfaucon, Saint-André-de-Roquepertuis, Saint-Bonnet-du-Gard, Saint-Christol-de-Rodières, Saint-Laurent-la-Vernède, Salazac, Sernhac, Vallabrix, Verfeuil, Vers-Pont-du-Gard.

Saite uz produkta specifikāciju

https://info.agriculture.gouv.fr/gedei/site/bo-agri/document_administratif-638435af-cee8-4881-a10c-9ab97b3af3da

(1) OV L 9, 11.1.2019., 2. lpp.